I forbindelse med testning af en indsat med symptomer,  blev der om aftenen 23. november fundet fem smittede blandt de indsatte i det åbne fængselsafsnit. Det oplyser kommunikationskonsulent Camilla Sondrup fra Kriminalforsorgen til TV2 Nord. Ifølge Camilla Sondrup blev der straks taget skridt til – inden for de gældende retningslinjer - at begrænse risiko for yderligere smitte, blandt andet ved at sikre, at de smittede indsatte og nærkontakter holder sig på afstand af andre. Der blev desuden sat ind med opfølgende testning i overensstemmelse med Sundhedsstyrelsens udmeldinger på området. Fredag kom der svar på yderligere en pcr-test fra 23 .november, hvor endnu en indsat har fået en positiv coronatest. Derudover er en ansat konstateret smittet, oplyser Kriminalforsorgen.

Referat:
Seks indsatte og en ansat i Kragskovhede Statsfængsel er testet positiv for corona.